CELEX: C2004/106/159
Language: fi
Date: 2004-04-30 00:00:00
Title: Asia T-95/04: Luciano Lavagnolin 8.3.2003 Euroopan yhteisöjen komissiota vastaan nostama kanne

30.4.2004   
            
            
               FI
            
            
               Euroopan unionin virallinen lehti
            
            
               C 106/81
            
         Luciano Lavagnolin 8.3.2003 Euroopan yhteisöjen komissiota vastaan nostama kanne
   (Asia T-95/04)
   (2004/C 106/159)
   Oikeudenkäyntikieli: ranska
   Luciano Lavagnoli, kotipaikka Berchem (Luxemburg), on nostanut 8.3.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana ovat asianajajat Gilles Bounéou ja Frédéric Frabetti.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa vuoden 1999—2001 arvostelukierroksen kantajaa koskevilta osin;
            
         
               —
            
            
               toissijaisesti kumoaa kantajaa koskevan arvostelukertomuksen ajanjaksolta 1.7.1999—30.6.2001 sekä tähän liittyen kyseisen kertomuksen valmistelutoimet;
            
         
               —
            
            
               ratkaisee kysymyksen kulujen, oikeudenkäynnistä aiheutuvien kustannusten ja asianajajien palkkioiden maksamisesta ja velvoittaa komission korvaamaan ne.
            
         Oikeudelliset perusteet ja pääasialliset perustelut
   Kantaja vastustaa nimittävän viranomaisen päätöstä, jolla vahvistettiin kantajan arviointikertomus ajanjaksolle 1999—2001.
   Kanteensa tueksi kantaja vetoaa siihen, että
   
               —
            
            
               henkilöstösääntöjen 43 artiklan täytäntöönpanosta annettuja yleisiä säännöksiä on rikottu ja syrjintäkiellon ja hyvän hallinnon periaatetta on loukattu;
            
         
               —
            
            
               Action & Defensen, jonka pääsihteeri viiteajanjaksona oli juuri kantaja, vuonna 1974 solmimaa puitesopimusta ja henkilöstösääntöjen 24 b artiklaa on rikottu ja vapautta ammattiyhdistystoimintaan on loukattu;
            
         
               —
            
            
               komission ja OSP:n 18.5.1998 allekirjoittamaa aiepöytäkirjaa on rikottu;
            
         
               —
            
            
               mielivaltaisen menettelyn kieltoa koskevaa periaatetta ja perusteluvelvollisuutta on loukattu ja asiassa on syyllistytty toimivallan väärinkäyttöön;
            
         
               —
            
            
               luottamuksensuojan periaatetta on loukattu ja
            
         
               —
            
            
               huolellisuusvelvoitetta ei ole noudatettu.